NETFLIX-ALKUPERÄISSARJA
Yksi, kaksi, kolme, neljä,
viisi, kuusi, seitsemän, kahdeksan.
Kylläpä Pinkalicious tuoksuu hyvältä.
Poika puhuu hyvin ikäisekseen.
Mutta milloin hän kävelee?
Alan huolestua. Hän on jo viisi.
Olen hankkinut kävelytuen, mutta hän ei koske siihen.
Emme vielä tiedä, miten Ryanin vamma ilmenee.
Kannattaa varautua siihenkin, ettei hän kävele ikinä.
Kamala juttu.
Halaan sinua oikein kovaa.
Voi luoja. Olet hirveä stalkkeri.
Sinulla oli tuo sama ilme pikkupoikana.
Taidat nauttia tästä. -Niin nautinkin.
Kunnon aamuhalausta minä olinkin vailla.
Olin purskahtaa itkuun, kun mainoksessa oli Tannerin näköinen mies.
Toivunko minä tästä? -Totta kai.
Tiesit alusta asti, että Tanner on varattu.
Äiti! Tuosta ei ole apua. -Anteeksi.
Luovutan tämän suhteen.
Olen miettinyt asioita, ja… Ryan!
Poikakulta!
Sieluani hivelee nähdä teidät taas yhdessä.
Julistetaan tämä sovinnon päiväksi.
Äitisi ja minä riitelimme eilen, mutta olen valmis rauhaan.
Se on hauska kuulla. Tunnenko sinut jostain?
Olen kyllä kertonut Tonyasta. Hän asui meillä, kun olit vauva.
Kävimme yhdessä kylvyssä. Muistatko? Heiluttelit raajojasi.
En muista sitä. -Olit kuin hylje.
Tonya on vanha opiskelukaverini ja asuu nyt täällä.
Susan kantoi kamansa eilen pois Philin luota.
Se suhde taisi päättyä. -Kuule, haluatko aamiaista?
Haluaisin, mutta tämä on harmi.
Olin haaveillut köyhistä ritareista.
Voin tehdä niitä. -Se olisi kilttiä. Eihän siitä ole vaivaa?
Niin?
Puhelimessa.
Voi luoja.
Kyllä.
Onko kaikki hyvin?
Isoäitisi sai kohtauksen.
Hän on kuollut.
Voi hyvä luoja! Ei!
Niin isäni sanoi minulle, kun menetti vanhempansa.
Pahoittelen aiempaa purkaustani.
Tunteet nousivat pintaan, koska menetin äitini viime vuonna.
Suru on elinikäistä. -Ei se mitään.
Älä missään nimessä murehdi minusta.
Kanavoin tuskani sinun auttamiseesi.
Huomasin, ettet itkenyt aiemmin.
Se ei haittaa. -Tonya.
Käsittelet asiaa. Se on normaalia.
Mummi muistutti aina lauantaisin, missä hänen hautajaissuunnitelmansa ovat.
"Rakas Karen.
Jos luet tätä, olen jättänyt teidät.
Toivon, etten ollut hoitokodissa vastoin tahtoani.
Hautajaiseni pidetään Pyhän Valentinan kirkossa."
Oliko mummi uskovainen? -En tiedä. Toisinaan.
"Toivon vakavamielistä tilaisuutta. Ei turhaa ilakointia."
Ei siis hauskoja hautajaisia. -Riittää, Ry.
"Toivon sinun pukeutuvan mekkoon, jonka sait minulta Ryanin 1-vuotisjuhliin.
Tarjoilun tulee koostua leikkeleistä. Tarkempi ruokalista on liitteenä.
Tilaisuus pidetään kotonani."
Eikö meidän kotimme olisi fiksumpi? -Mummi toivoi tätä.
Selvä. Ryan, käydäänpä tutkimassa makuuhuoneen ja kylppärin kunto.
Äiti.
Oletko kunnossa? -Olen, mutta hommia riittää.
Hautaustoimisto, kukat, puhelut suvulle… -Siivoan talon.
Minä teen mitä vain. -Eli autat ottamaan lakanat sängyistä.
Katso. Tämä on isoäitisi valmistujaisista. Herranen aika.
Hän oli hurjan kaunis. -Niin muuten olikin.
Käytetään tuota valokuvaa.
Olet enkeli, kun tarjouduit nukkumaan sohvalla. Kiitos.
Mitä? En tarjoutunut.
Älä suutu. Tonya on yksinäinen. -Selvä.
Äiti, voinko auttaa vielä jotenkin?
Kirjoitan työkseni. Voin auttaa muistopuheessa.
Hoidan sen itse. -Selvä. Mistä aiot kirjoittaa?
En tiedä paljoa mummin elämästä. Mitä hän harrasti?
No, hänellä oli minut,
ja siinä olikin tavallaan kaikki.
Hän oli kirjakerhossa.
Sittemmin hänet erotettiin.
Syttyi eeppinen sota siitä, onko Sadan vuoden yksinäisyys "likainen".
Mummin mielestä ei ollut. Hän rakasti romantiikkaa.
Siinä kaikki. Hän vain tappoi aikaa.
Pidetäänkö tauko? Tiedätkö, kenellä on aina meitä kurjempaa?
Sonja Morganilla. -Aivan!
NYC:n täydelliset naiset on jo puoliksi mennyt.
Haen meille juotavaa. -Minä mietinkin…
Tuossa mainoksessa on Tannerin näköinen mies.
Kurja juttu. -Ei se mitään. Viini auttaa.
Kaapeli-TV tulee kalliiksi.
Hups. Äiti!
Ensin se appelsiini ja nyt tämä. CP-vammani iski jälleen. Anteeksi.
Joihinkin asioihin et pysty, mutta tämä ei ole yksi niistä.
Mikset sitten opettanut minua? -Yritin, muttet suostunut.
Voitko opettaa minua nyt? -En.
On helpompaa vain tehdä tämä itse.
Ala mennä.
Miten tuo toimii?
Kerro. -Haluan sateenkaaren.
Ryan, katso tätä. Tämä näyttää lumihiutaleelta.
Tuo oli surullista.
Pane tuo kaivuriin, ja… -Ryan.
Katso. Mummi toi sinulle uuden lelun.
Älä konttaa. Saat sen, jos kävelet.
Ei Ryan osaa. -Eikä tuota menoa opikaan.
Hyvä. Tule vain. Hienoa.
Tosi hyvä.
Äiti. -Älä sure.
Minä aion… -Olet kiltti poika.
Näetkö? Kivasti tehty.
No niin. -En voi nousta seisomaan.
Hei. -Hei, Karen.
Kuule…
Äitini kuoli juuri, enkä halua olla yksin. -Otan osaa.
Tule tänne.
Kuule, äiti.
Olen miettinyt sitä, mitä sanoit.
Teet tosi paljon puolestani. Haluan vain auttaa.
Saisinko hoitaa vaikka hautajaisten tarjoilut?
Se olisi hienoa.
Etsisitkö myös isoäidin toivoman asun?
Tiedätkö, millaisen? -Valkoinen mekko. Onnistuu.
Lupaan, että olet tyytyväinen.
Hyvä puoli on, että myin Louboutinit voitolla.
Se on kyllä plussaa. -Eikö vain?
Kim. -Ai, hei.
Miten jakselet? -Ihan hyvin.
Mitä sinä täällä teet?
Kuulin, että Karenilla on vaikeaa, joten tarjouduin kokkaamaan.
Olen ehkä unohtanut kertoa,
ja meistä tuli ystäviä välirikkonne aikana.
Tein Kimille lempipastaasi. -Minun pastaaniko?
Ymmärrän, miksi tykkäät siitä. Anteeksi. Suutuitko?
Normaalisti suuttuisin,
mutta olette molemmat kokeneet kovia, joten annan asian olla.
Chana masala.
Se on vaikea sanoa.
On harvinaista, että joku kokkaa minulle. Kiitos.
Ilo oli minun puolellani. -Voisin nukkua viikon.
Rentoudu. Minä voin tiskata.
Eilisen jälkeen on parempi, jos Kim tiskaa.
Äiti, osaan tiskata.
Minä tiskaan. Ei hätää.
Kokkaan ja siivoan. Olisin hyvä vaimo.
Älä suutu kysymyksestä, mutta miten jakselet?
En oikeastaan tiedä. -Ymmärrän.
Kun oma äitini kuoli, minun oletettiin surevan,
mutta olin täysin turta.
Juuri sellaista tämä on.
Tuntui hurjalta menettää elämäni tärkein ihminen.
Äitini oli uskomaton, rakastava ihminen.
Äitiys tuli hänelle luonnostaan. Hän teki kaiken puolestamme.
Kukaan ei voi rakastaa minua yhtä syvästi.
Tiedän, mitä tarkoitat.
Sisään.
Älä sano sanaakaan.
Päivää. Onpa ihastuttava leninki.
Arkku on valmis, jos tahdotte katsoa.
Voi herranen aika. Ryan, mitä olet tehnyt?
Unohdit alushameen.
Mummilta näkyy kaikki.
Voi luoja.
Miten olisin voinut tietää? Et sanonut siitä.
Luulin sinun tuntevan vaatetuksen perusteet.
Valitsemme suljetun arkun.
Kiitos.
Olen pahoillani, äiti. -Ei se mitään.
Ehkä Kimin olisi pitänyt hoitaa mekko. -Mitä?
Hän ei olisi mokannut hommaa.
Älä ole lapsellinen.
Hei, Dawnielle.
Jestas. Tonyalla on punainen mekko.
Tietenkin. -Hei.
Sinulla on aikamoinen asu.
Se on… Onnittelut. -Voisitkohan sinä jakaa nämä?
En. Minulla on rannekanavaoireyhtymä.
Luulin, että tiesit. Anteeksi. Tämä on raskas päivä.
Kim! Kiitos, että tulit.
Voisitko jakaa nämä ohjelmat? -Totta kai.
Kiitos. -Hei.
En ole lapsellinen.
Sinulla ja Kimillä on yhteys. Luotat häneen enemmän kuin minuun.
Et ole tämän päivän keskipiste. Olemme äitini hautajaisissa.
Tunsiko mummini toisenkin homon? Mistä?
Kiitos, että tulit. Aloitamme hetken päästä.
Pidä hauskaa.
Teen selvästi kaiken väärin. Taidan mennä istumaan.
Sopii.
Olemme valmiita aloittamaan.
Väkeä on kovin vähän. -Olen pahoillani. Voimme odottaa hetken.
Ei. Tehdään tämä.
Nouskaa.
Luemme 2. kirjeestä Timoteukselle.
Nyt puhuu Laurien tytär Karen.
Äitini oli…
No, hän oli superäiti.
Äitiys tuli hänelle luonnostaan.
Hän teki siitä elämäntyönsä.
On uskomatonta, että hän on poissa.
En usko, että kukaan voi rakastaa minua yhtä syvästi kuin hän.
Otan osaa menetyksenne johdosta. -Kiitos, Henry.
Mistä tunsit isoäitini? -Olin hänen puutarhurinsa.
Joskus hän sanoi minua vahingossa Ryaniksi.
Oikea nimeni on Henry. -Hauska tavata.
Mummi sekoitti homot. Aika kyseenalaista. -En minä ole homo.
Ai, anteeksi. Nyt käyttäydyinkin itse kyseenalaisesti.
Eihän heteroudessa mitään vikaa ole, paitsi ehkä vähän.
Se oli vitsi. Olen umpihomo.
Tuo oli stimmailua. Olen autistinen, mutta lievästi.
Minulla on CP-vamma, myöskin lievä.
Liity vammaisryhmääni! Sen nimi on Crips.
Ilmeisistä syistä sitä ei voi laittaa Meetup.comiin.
Annan sinulle numeroni. -Hieno idea.
Ry.
Meidän pitäisi mennä. -Joo, hetki vain.
Mitä pidit hautajaisista? -Ne olivat kauniit.
Kiitos. -Otan osaa.
Kiitos. Ryan…
Selvä. -Oli mukava tavata.
Varmistetaan, että kaikki verhot ovat auki.
Tämä paikka on vähemmän masentava valossa.
Ry, missä raejuusto on?
Eiväthän nämä ole leikkeleitä. -Tiedän! Hankin…
Mummi jätti tarkat ohjeet. Miten saatoit tehdä tämän?
Lihapullat näyttävät jumalaisilta.
Toivelistalla ei ollut kunnon ruokaa. -Oli virhe luottaa sinuun.
Kontrollointisi estää minua oppimasta.
Tuo on… Puhutaan tästä myöhemmin.
Gerald-setä! Hei! -Hei.
On ilo nähdä sinua, ja Dawnielle-täti…
Hei. Mitä voin tehdä?
Dawnielle-täti on juoppo. Katsoisitko, ettei hän saa alkoholia?
Dawnielle-täti! Tervehdys.
Minulleko? Kiitos vain.
Kultaseni, miten pärjäilet?
Muistan oman äitini hautajaiset. Silloin suru iski minuun täysillä.
Nytkö suru iskee? -Vessahätä iski. Anteeksi.
Suru voi iskeä vessassa. Pidä jostain kiinni.
Äiti toivoi, että kaikki sanoisivat hänestä vuorotellen jotain mukavaa.
Ry, haluatko aloittaa? -Toki. Rakastin isoäitiäni.
Katsoimme yhdessä Kovaa lakia. Hän oli hulluna murhiin.
Entä muut? -En tuntenut Laurieta. Karenin tunnen.
Karenista kasvoi se ihminen, joka hän on tänään,
koska hänellä oli aivan erityinen suhde äitiinsä.
Kiitos paljon.
Malja Laurielle. Siinä oli rautainen nainen.
Kippis.
Tiedättekö mitä? Lakataan jauhamasta paskaa.
Äitini ei ollut kiva ihminen. Hän oli ilkeä ja itsekäs,
ja hänellä oli kamalat mielipiteet kaikesta.
Ymmärrän täysin. Kun äitini kuoli… -Tonya.
En jaksa enää kuunnella, kun puhut äidistäsi ja kysyt tunteistani.
Tiedätkö, mitä tunnen?
Helpotusta. Osaatko suositella kirjaa siitä?
Äitini kärsi dementiasta, ja ilman dementiaakin hän oli hirveä.
Minulle riitti. -Aamen! Saarnaa, sisko.
Tonya, ole hiljaa.
Olet viipynyt liian kauan. Sinun on aika poistua.
Häivy. En halua nähdä sinua enää.
Muidenkin on aika poistua.
Tämän piti kestää kahdeksaan, mutta kuka kuolleen toiveista välittää?
Haluan riisua tämän vitun mekon!
Luojan kiitos.
Pelkäsin, että tätikin kupsahtaa.
Dawnielle-täti, sinun kannattaa nyt tilata taksi.
Näytät aivan tyttäreltäni.
Soitan huomenna. Nuku vähän.
Älä hukkaa tätiä. -Voi paska.
Hei. -Hei.
Äiti, käytöksestäsi oli Laura Ashley kaukana.
Laura Ashley olisi ehkä ollut ylpeä minusta.
Menikö elämäsi pilalle, kun synnyin?
Ei, kulta pieni.
Syntymäpäivänäsi sanoit minua taakaksi. Käyttäydyt kuin en osaisi tehdä mitään.
En tahdo olla syy siihen, että inhoat elämääsi.
Kulta pieni, syntymäsi toi elämääni paitsi vaikeuksia,
myös valtavan määrän iloa.
En tahdo olla sinulle taakaksi.
Tahtoisin huolehtia sinusta loppuikäni, muttet tarvitse enää huolenpitoa.
Siksi minun on aika miettiä, mitä haluan.
Mitä sitten haluat?
En tiedä. Ainakin tahdon hautajaisiini yli kahdeksan henkeä.
Yllät varmasti kaksinumeroiseen lukuun. -Ehkä.
Pakataan ruoka pois. -Selvä.
Voi luoja. Ovatko nuo…
…italialaisia nachoja Macaroni Grillistä. Ovat.
Eikö ne lopetettu?
Pyysin tekemään poikkeuksen hautajaisiin. -Eikä!
Tuo on Sweet Lady Jane -leipomon marjakakkua.
Voi luoja!
Tiesin, että päivästä tulee kurja, joten hankin lempiruokiasi.
Olet maailman herttaisin…
Voi taivas.
Minähän itken!
Nachot mursivat minut. -Se on hyvä juttu.
Ja katso. Keräsin harjalla ison kasan likaa.
Nyt en saa sitä rikkalapioon. Voisitko opettaa minua?
Se lentää siksakkia!
Tuonne se menee.
Käytä kävelytukeasi.
Pidä jalkojasi näin. Rikkalapio menee lattialle.
Pallo pitää hakea.
Minne vauvani katosi?
Oletko valmis? -Olen.
Yksi vielä. Pystyt siihen. -Lopeta.
Sinä kävelet!
Sinä teit sen.
Sinä kävelit! Sinä teit sen!
Tekstitys: Anne Aho